પોતાની યોજનાનો અમલ કરતી વખતે તેમને સામનો કરવા પડેલા પડકારો વિશે પ્રીતમ કહે છે કે, “આ છોકરીઓ મોટાં કારખાનાંમાં કામ કરવાની હોવાથી સૌથી મોટો પડકાર તેમનો ભૂતકાળ જાહેર ન થવાનો હતો. આ માટે અમે ક્રેડિટ સિસ્ટમ ઊભી કરી હતી. આ સિસ્ટમમાં આ પ્રકારની છોકરીઓ અને મહિલાઓ કામ કરે તે દરેક કલાક માટે મેનુફેક્ચરરને ક્રેડિટ આપવામાં આવી અને તેમની પાસેથી ઓર્ડર મળે ત્યારે આ ક્રેડિટ પોઇન્ટ બાદ કરવામાં આવતા હતા. કારખાનાના માલિક અને એચઆર મેનેજર સિવાય કોઈ આ પ્રોગ્રામ વિશે જાણતું નહોતું.” ટોફુની હાલની યોજના વિસ્તરણની છે. તેઓ શક્ય તેટલી પીડિત મહિલાઓને મદદ કરવા ઇચ્છે છે. ગયા વર્ષે અમેરિકામાં ક્રાઉડફંડિંગ અભિયાનમાં 25,000 ડોલર ઊભા કર્યા હતા અને અત્યારે આ ફંડનો ઉપયોગ કર્ણાટકમાં નેટવર્ક ઊભું કરવા માટે થાય છે. કંપની કર્ણાટક સરકારના મહિલા અને બાળ કલ્યાણ વિભાગ, ઇન્ટરનેશનલ જસ્ટિસ મિશન અને સ્નેહા, વિદ્યારણ્ય જેવી એનજીઓ સાથે કામ કરે છે.